Fimmtudaginn 5. Nóvember kl. 16:15 – 17:00 verður fyrsti íþrótta - og afþreyingatími fyrir börn á leiksskólaaldri haldinn í íþróttamiðstöð Djúpavogs . Það er foreldrafélag leikskólans sem sér um tímana og stefnt er á að hafa 6 tíma fram að jólum , ef ásókn er góð verður haldið áfram af fullum krafti eftir jól . Hver tími kostar 200 kr fyrir eitt barn en 300 kr fyrir systkyni . Ágóðinn fer í sjóð fyrir börnin til að niðurgreiða íþrótta - eða afþreyingar námskeið , svo sem dansnámskeið , sundnámskeið , fimleikanámskeið , söng / leikja námskeið eða annað sem haldið verður næsta vor . Foreldrar / forráðamenn mæta með og taka þátt , hvetja börnin áfram og njóta samverustundarinnar . Börnin eru á mismunandi aldri og þroskastigi og því fær hvert barn að gera æfingar á sínum tíma og eftir sinni getu , hvíld er inn á milli . Reynt verðurað fá sem flesta til að vera með í hópastarfi , læra að vinna saman , og gera æfingar eitt og sér , herma efitr leiðbeinenda , hlýða en umfram allt hafa gaman , leika við aðra og njóta semverstundarinnar með vinum og foreldrum . Vika 1 - Söngur og hreyfing : höfuð herðar hné og tær , kalli litli könguló , héraðshjónin , 5 litlir apar , litlu andarungarnir . „ Léttir leikir “ í grænni lautu , köttur og mús , hókí pókí , stórfiskaleikur , rauðhetta og úlfurinn , ungar mínir komið þið heim , 1 , 2 , 3 , 4,5 dimmalimm ..... Vika 3 - „ Íþrótta álfs íþróttir “ , tónlist spiluð og létt „ eorobik “ ganga á staðnum , hoppa , lyfta höndum , klappa , lyfta fæti , setjast , leggjast , teygja sig , hoppa á einum fæti , leika dýr ..... Vika 4 - „ Boltaleikir “ rúlla á milli , henda á milli , sparka á milli , æft að grípa , dripla , rekja , bæði tveir og tveir saman : foreldri-barn , barn á barn , foreldri á foreldra , allir í hring og einstaklingar . „ Léttir leikir “ í grænni lautu , köttur og mús , hókí pókí , stórfiskaleikur , rauðhetta og úlfurinn , ungar mínir komið þið heim , 1 , 2 , 3 , 4,5 dimmalimm ..... Vika 5 - „ Þrautabraut jólasveinsins “ fara inn í helli og út úr helli , klifra upp og niður fjall , ganga , hlaupa , undir , yfir , hoppa , gera eitthvað af því sem jólasveinarnir gera .... Vika 6 - „ Jólasöngur og hreyfing “ Í skóginum stóð kofi einn , göngum við í kringum , Adam átti syni sjö , Ég á heima á , jólasveinar ganga um gólf ... Hvetjum alla foreldra og / eða forráðamenn barna í Bjarkatúni til að mæta með börnunum sínum og eiga skemmtilega stund saman .